**OBAVIJEST**

**u svezi provedbe natječaja za zasnivanje radnog odnosa**

**stručni savjetnik za knjigovodstvo i proračun u Javnoj vatrogasnoj postrojbi grada Šibenika**

Zapovjednik Javne vatrogasne postrojbe grada Šibenika raspisao je natječaj za zasnivanje radnog odnosa na određeno vrijeme za radno mjesto stručni savjetnik/ca za knjigovodstvo i proračun.

Natječaj je objavljen 03. kolovoza 2023. godine pri Hrvatskom zavodu za zapošljavanje – Područni ured Šibenik, na web stranici Javne vatrogasne postrojbe grada Šibenika – [www.jvp-sibenik.hr](http://www.jvp-sibenik.hr) te na oglasnim pločama u Javnoj vatrogasnoj postrojbi grada Šibenika i Gradu Šibeniku.

Prijave na natječaj podnose se u roku od 8 (osam) dana od dana objave natječaja.

Informacije o natječaju mogu se dobiti u Javnoj vatrogasnoj postrojbi grada Šibenika, Put groblja 2, Šibenik ili na telefon 022 21 20 58.

**PODACI O PLAĆI**

Osnovnu bruto plaću radnog mjesta stručni savjetnik za knjigovodstvo i proračun sačinjava umnožak koeficijenta radnog mjesta 1,550 i osnovice koja iznosi 902,08 EUR. Za svaku godinu radnog staža plaća se uvećava za 0,5%.

**KRATAK OPIS POSLOVA RADNOG MJESTA**

* Obavlja knjigovodstvene i financijske poslove,
* Vodi poslovne knjige,
* Obavlja financijske poslove vezane uz donacije,
* Izrađuje i knjiži izlazne račune,
* Knjiži ulazne račune te vodi brigu o usklađenju s financijskim planom i planom nabave,
* Izrađuje i knjiži obračun PDV-a,
* Knjiži izvode,
* Vodi i knjiži glavnu blagajnu,
* Izrađuje putne naloge,
* Vodi postupke naplate potraživanja i obavlja usklađivanja s kupcima i dobavljačima,
* Vodi evidenciju i godišnji popis imovine,
* Asistira voditelju stručne službe pri izradi financijskih planova i financijskih izvještaja,
* Prati propise i stručnu literaturu vezano uz knjigovodstvene i računovodstveno – financijske poslove,
* Obavlja ostale poslove iz svoje nadležnosti.

**PRETHODNA PROVJERA ZNANJA I SPOSOBNOSTI KANDIDATA**

Prethodna provjera znanja i sposobnosti kandidata obuhvaća pisano testiranje koje se sastoji od ukupno 20 pitanja te je na istom moguće, točnim odgovorima, postići najviše 50 bodova.

Kandidati su obvezni pristupiti prethodnoj provjeri znanja i sposobnosti putem pisanog testa. Ako kandidat ne pristupi testiranju smatra se da je povukao prijavu na natječaj.

Vrijeme održavanja prethodne provjere znanja i sposobnosti kandidata biti će objavljeno na web stranici Javne vatrogasne postrojbe grada Šibenika ([www.jvp-sibenik.hr](http://www.jvp-sibenik.hr)) i na oglasnoj ploči Javne vatrogasne postrojbe grada Šibenika najkasnije 5 (pet) dana prije održavanja provjere.

Nakon provedenog pisanog testiranja zapovjednik javne vatrogasne postrojbe održati će intervju s tri kadnidata koja ostvare najbolji rezultat na pisanom testiranju.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

* Zakon o proračunu (Narodne novine br. 144./21.)
* Pravilnik o proračunskom računovodstvu i računskom planu (Narodne novine br. 124./14., 115./15., 87./16., 03./18., 126./19., 108./20.)
* Zakon o porezu na dodanu vijednost (Narodne novine br. 73./13., 99./13., 148./13., 153./13., 143./14., 115./16., 106./18., 121./19., 138./20., 39./22., 113./22., 33./23.)
* Pravilnik o proračunskim klasifikacijama (Narodne novine br. 26./10., 120./13., 01./20.)
* Zakon o vatrogastvu (Narodne novine br. 125./19., 114./22.)

JAVNA VATROGASNA POSTROJBA

GRADA ŠIBENIKA

POVJERENSTVO ZA PROVEDBU POSTUPKA

IZBORA KANDIDATA ZA RADNO MJESTO

STRUČNI SAVJETNIK/CA ZA

KNJIGOVODSTVO I PRORAČUN